CINNEADH Uimh. 41/2021 ÓN gCÚIRT INIÚCHÓIRÍ

maidir leis na rialacha slándála chun faisnéis rúnaicmithe AE a chosaint (FRAE)

TÁ CÚIRT INIÚCHÓIRÍ NA hEORPA,

Ag féachaint d’Airteagal 13 den Chonradh ar an Aontas Eorpach,

Ag féachaint d’Airteagal 287 den Chonradh ar Fheidhmiú an Aontais Eorpaigh,

Ag féachaint d’Airteagal 257 de Rialachán (AE, Euratom) 2018/1046 ó Pharlaimint na hEorpa agus ón gComhairle an 18 Iúil 2018 maidir leis na rialacha airgeadais is infheidhme maidir le buiséad ginearálta an Aontais,

Ag féachaint d’Airteagal 1(6) de na rialacha maidir le Rialacha Nós Imeachta Chúirt Iniúchóirí na hEorpa (Cinneadh Uimh. 21/2021 ón gCúirt Iniúchóirí) a chur chun feidhme,

Ag féachaint do na rialacha slándála maidir le faisnéis rúnaicmithe Aontais a chosaint ar faisnéis í a bhaineann le hinstitiúidí, gníomhaireachtaí agus comhlachtaí eile AE,

Ag féachaint do bheartas Chúirt Iniúchóirí na hEorpa um shlándáil faisnéise (DEC 127/15 FINAL) agus dá beartas um rúnaicmiú faisnéise (Fógra Foirne 123/230),

De bharr an mhéid seo a leanas:

Tá ceart rochtana ag Cúirt Iniúchóirí na hEorpa, de bhun Airteagal 287(3) CFAE, ar na doiciméid agus ar an bhfaisnéis ábhartha uile atá riachtanach, ina tuairim, chun a sainordú a chomhall, lena n-áirítear faisnéis rúnaicmithe AE (FRAE), ar sainordú é atá le comhall i lánchomhlíonadh phrionsabal an chomhair dhílis i measc na n-institiúidí agus phrionsabal na tabhartha; nach bhféadfadh tionscnóir FRAE amhras a tharraingt ar an gceart rochtana ar FRAE arna ráthú ag CFAE, de bhrí go bhféadfaí a iarraidh ar Chúirt Iniúchóirí na hEorpa bearta slándála áirithe a chur ar bun agus a urramú, a shonraítear a thuilleadh anseo.

Ceanglaítear comhlíonadh na hoibleagáide rúndachta a áirithiú agus FRAE á láimhseáil, ag cur san áireamh a íogaire atá sé, trí bhíthin bearta slándála iomchuí a ráthódh leibhéal ard cosanta maidir leis an bhfaisnéis sin agus atá coibhéiseach leo siúd a bunaíodh leis na rialacha atá glactha ag institiúidí, gníomhaireachtaí agus comhlachtaí eile Aontais maidir le cosaint FRAE, agus ar an tuiscint i gcás ina mbreithneodh Cúirt Iniúchóirí na hEorpa nach bhfuil bonn cirt leis na bearta slándála sin i bhfianaise nádúr agus chineál FRAE, go gcoimeádann Cúirt Iniúchóirí na hEorpa an ceart chun aon bharúlacha a mheasann sí a bheith iomchuí a thógáil, ach fós go n-urramófaí leibhéal rúnaicmithe FRAE.

Caithfidh an institiúid a áirithiú go ndéantar an Cinneadh seo a chur chun feidhme i gcomhréir leis na rialacha uile is infheidhme, na forálacha maidir le sonraí pearsanta, slándáil fhisiciúil daoine, foirgneamh agus TF a chosaint, agus rochtain phoiblí ar dhoiciméid, go háirithe,

TAR ÉIS A CHINNEADH:

3. Déanfaidh Cúirt Iniúchóirí na hEorpa faisnéis ar leibhéal RESTREINT UE/EU RESTRICTED a láimhseáil ina háitreabh agus na bearta cosantacha uile is gá a ghlacadh chuige sin. Maidir le foireann Chúirt Iniúchóirí na hEorpa a mbeidh gá acu le rochtain ar FRAE ar leibhéil níos airde, déanfar na socruithe sin dóibh in áitribh oiriúnacha in institiúidí, comhlachtaí nó gníomhaireachtaí eile Aontais.

is limistéar a bhunófar laistigh de Limistéar Daingnithe a bheidh i gceist le “Clárlann le haghaidh FRAE”. Is Oifigeach Rialaithe Chlárlann Chúirt Iniúchóirí na hEorpa, oifigeach a mbeidh imréiteach slándála agus údarú aige, a dhéanfaidh bainistiú ar an gClárlann sin. Is í an Chlárlann atá freagrach as teacht agus imeacht faisnéise ar leibhéal CONFIDENTIEL UE/EU CONFIDENTIAL nó níos airde, nó a coibhéis, a dhéantar a mhalartú le Cúirt Iniúchóirí na hEorpa.

ciallaíonn “Deimhniú ar Imréiteach Slándála Pearsanra” (PSCC) deimhniú a d’eisigh Stiúrthóir Acmhainní Daonna, Airgeadais agus Seirbhísí Ginearálta Chúirt Iniúchóirí na hEorpa lena mbunaítear go bhfuil imréiteach slándála bailí ag duine aonair nó go bhfuil údarú slándála aige a léiríonn an leibhéal FRAE a bhféadfar rochtain air a dheonú don duine aonair sin (CONFIDENTIEL UE/EU CONFIDENTIAL nó níos airde), tréimhse bhailíochta an imréitigh nó an údaraithe slándála sin agus dáta éaga an deimhnithe féin;

ciallaíonn “Imréiteach Slándála Pearsanra” (PSC) ráiteas ó údarás inniúil Ballstáit a dhéantar tar éis d‘údaráis inniúla Ballstáit grinnfhiosrúchán slándála a chur i gcrích a dheimhníonn go bhféadfar rochtain ar FRAE a thabhairt do dhuine aonair go dtí dáta sonraithe, ar leibhéal a shonraítear (CONFIDENTIEL UE/EU CONFIDENTIAL nó níos airde), ar choinníoll gur cinneadh bonn riachtanais eolais an duine sin agus gur cuireadh ar an eolas go hiomchuí é maidir lena fhreagrachtaí;

ciallaíonn “údarú i gcomhair rochtain ar FRAE” cinneadh a ghlac Stiúrthóir Acmhainní Daonna, Airgeadais agus Seirbhísí Ginearálta Chúirt Iniúchóirí na hEorpa bunaithe ar dhearbhú a thug údarás inniúil Ballstáit go bhféadfaí oifigeach de chuid Chúirt Iniúchóirí na hEorpa, ball foirne eile nó SNI a údarú chun rochtain a fháil ar FRAE suas go leibhéal rúnaicmithe ar leith (CONFIDENTIEL UE/EU CONFIDENTIAL nó níos airde) agus go dtí dáta ar leith, ar choinníoll gur bunaíodh bonn riachtanais eolais an duine lena mbaineann agus gur cuireadh ar an eolas go hiomchuí é maidir lena chuid freagrachtaí; beidh “údarú slándála” ansin ag an duine lena mbaineann;

Airteagal 3

Bearta chun FRAE a chosaint

1. Áiritheoidh Cúirt Iniúchóirí na hEorpa cosaint na faisnéise rúnaicmithe uile a sholáthraítear di ar bhealach a bheidh i gcomhréir leis an leibhéal rúnaicmithe a bhí bunaithe ag an tionscnóir, agus i gcomhréir leis an gCinneadh seo.

2. Chuige sin, cuirfidh Cúirt Iniúchóirí na hEorpa láimhseáil FRAE faoi réir beart slándála fisiciúil, agus faoi réir beart slándála pearsanra, i gcás inarb iomchuí, lena n-áirítear údaruithe rochtana le haghaidh na ndaoine sainaitheanta agus bearta maidir le córais chumarsáide agus faisnéise a chosaint. Déantar cur síos ar na bearta sin in Airteagail 4 go 6 agus beidh feidhm acu i gcaitheamh shaolré FRAE. Beidh siad i gcomhréir le rúnaicmiú slándála FRAE, le cineál agus méid na faisnéise nó an ábhair, le láthair agus foirgníocht na mbunaíochtaí ina gcoinnítear FRAE, agus leis an mbagairt ó ghníomhaíocht mhailíseach agus/nó choiriúil, arna meas go háitiúil, lena n-áirítear spiaireacht, sabaitéireacht agus sceimhlitheoireacht.

3. Déanfar FRAE a chosaint le bearta slándála fisiciúla, agus déanfar faisnéis a rúnaicmítear ar leibhéal CONFIDENTIEL UE/EU CONFIDENTIAL nó níos airde a chosaint le bearta um shlándáil phearsanra freisin.

4. Is do dhaoine laistigh den institiúid a bhfuil riachtanas eolais acu, amháin, a fhéadfar FRAE a sholáthar. Caithfidh sealbhóir a bhfuil mír ar bith FRAE ina sheilbh aige í a chosaint mar a cheanglaítear faoin gCinneadh seo.

5. Ní ceart FRAE a nochtadh ó bhéal ná i scríbhinn. Ní ceart FRAE ná tagairtí do FRAE ná sleachta as a bheith i réamhbharúlacha Chúirt Iniúchóirí na hEorpa, ná i dtuarascálacha, tuairimí, preasráitis agus táirgí eile na Cúirte, ar a suíomh gréasáin ná ar a hinlíon, in idirghabhálacha ó bhéal uaithi, i bhfreagraí ar iarrataí ar rochtain ar dhoiciméid (3) ná i dtaifid ghutha nó físe. Mar sin féin, i gcás inar fhoilsigh an tionscnóir doiciméid nó faisnéis ina bhfuil tagairt do FRAE, féadfar an tagairt sin a thabhairt.

6. D’ainneoin mhír 5, d’fhéadfadh Cúirt Iniúchóirí na hEorpa agus an tionscnóir comhaontú, i gcás iniúchóireacht ar leith, go bhféadfadh Cúirt Iniúchóirí na hEorpa eilimintí FRAE a atáirgeadh nó a úsáid i ndoiciméad. I gcás den chineál sin, díreofar doiciméad sin Chúirt Iniúchóirí na hEorpa ar an gcéad dul síos ar thionscnóir an FRAE atá i gceist roimh nós imeachta na sáraíochta nó lena linn. Comhaontóidh Cúirt Iniúchóirí na hEorpa agus an tionscnóir sa chás sin ar cheart an doiciméad a d’eisigh Cúirt Iniúchóirí na hEorpa a rúnaicmiú. I gcás ina measann Comhalta tuairiscithe ó Chúirt Iniúchóirí na hEorpa gur den riachtanas é tuarascáil iniúchóireachta a chur in iúl do sheolaithe áirithe i bParlaimint na hEorpa nó sa Chomhairle, ar tuarascáil í a rúnaicmíodh go hiomlán nó go páirteach – agus na bearta slándála uile a ghabhann leis an gCinneadh seo á gcur san áireamh – caithfear cead a fháil ó thionscnóir na faisnéise rúnaicmithe chuige sin. Leagtar amach in Airteagal 7 an creat dlíthiúil agus an nós imeachta maidir le doiciméid den sórt sin a mhalartú.

7. I gcás ina gceanglaítear le feidhmiú shainordú Chúirt Iniúchóirí na hEorpa go ndéanfar comhroinnt níos forleithne ar eilimintí áirithe de dhoiciméad rúnaicmithe nó d’fhaisnéis rúnaicmithe, rachaidh an Chúirt Iniúchóirí i gcomhairle leis an tionscnóir, ag tabhairt aird chuí ar an marcáil rúnaicmithe slándála, sula ndéanfaidh sí cinneadh faoi na heilimintí nó faoin bhfaisnéis sin a úsáid, má mheasann sí go bhfuil leas poiblí sáraitheach ann déanamh amhlaidh. Ní úsáidfear an fhaisnéis sa tuarascáil ach ar bhealach nach ndéanfaidh dochar do leas an tionscnóra. D’fhéadfaí é sin a choimirciú ar bhealach iomchuí trína iarraidh ar an tionscnóir barúlacha a sholáthar chun teacht ar chomhréiteach faoin tslí leis an bhfaisnéis a anaithnidiú, a chomhdhlúthú nó a ghinearálú, etc. agus leas na ndaoine sin is mó a mbaineann an fhaisnéis fhoilsithe leo a urramú ag an am céanna.

8. Ní dhéanfaidh Cúirt Iniúchóirí na hEorpa FRAE a sholáthar d’institiúid, gníomhaireacht, comhlacht nó oifig AE eile, do Bhallstát, tríú Stát nó eagraíocht idirnáisiúnta gan dul i gcomhairle leis an tionscnóir roimh ré agus a thoiliú sainráite i scríbhinn a fháil.

9. Féadfar doiciméid a mbaineann rúnaicmiú SECRET UE/EU SECRET leo a mhacasamhlú nó a aistriú arna iarraidh sin don sealbhóir agus i gcomhlíonadh threoracha oibre praiticiúla an údaráis um shlándáil faisnéise i gCúirt Iniúchóirí na hEorpa, ach amháin i gcás ina bhfuil srianta maidir lena mhacasamhlú nó a aistriú leagtha síos ag tionscnóir an doiciméid. Na bearta slándála is infheidhme maidir leis an mbundoiciméad, beidh siad infheidhme maidir le cóipeanna agus aistriúcháin de freisin